Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 63/2005. (IV. 8.) Korm. rendelet 2005. április 16-án lépett hatályba. Rendelkezéseinek végrehajtását az országgyûlési
Paragraph Index: 19

63/2005. (IV. 8.) Korm. rendelet 2005. április 16-án lépett hatályba. Rendelkezéseinek végrehajtását az országgyûlési biztos 2005 szeptemberében a Jász-Nagykun-Szolnok Megyei Földhivatalnál vizsgálta (OBH 4922/2005.). Az elmúlt évi Beszámolóban rögzítettük, hogy a földmérési és térképészeti hibakiigazítást kifogásoló beadványokban a panaszosok több esetben sérelmezték a földmérési szakmai szabályzatban megengedett hibahatárt, illetve annak mértékét. Ezért az országgyûlési biztos felkérte a Földmûvelésügyi és Vidékfejlesztési Minisztériumot, hogy vizsgálja felül ezek indokoltságát. A tárca álláspontja szerint a felülvizsgálat nem indokolt, mert a szabályzatokban található hibahatárok megfelelnek a matematikai elveknek. A 2005-ben e tárgyban érkezett újabb kérelmek, köztük egy nevének elhallgatását kérõ ingatlanrendezõ földmérõ beadványa alapján az országgyûlési biztos vizsgálatot indított. Ennek során megállapította, hogy az FVM Földügyi és Térképészeti Fõosztályának vezetõje „Az állami földmérési alaptérképek felhasználásával készülõ egyes sajátos célú földmérési munkák végzésérõl és az ezekkel kapcsolatos hatósági eljárások lefolytatásáról, valamint a földügyi szakigazgatásban mûködõ adatszolgáltatás intézményi hátterérõl és rendjérõl” címû F2 Szabályzatot jogszabály felhatalmazása nélkül adta ki. A földmérési és térképészeti tevékenységrõl szóló 1996. évi LXXVI. törvény (Fttv.) 29. § (2) bekezdésének e) pontjában adott felhatalmazás ugyanis a földmûvelésügyi és vidékfejlesztési miniszternek szól. A szabályzat valójában nem jogszabály, az állami irányítás egyéb jogi eszközének sem tekinthetõ, kötelezõ jogi erõvel nem bír, azonban több normatív rendelkezést tartalmaz. A szabályzatra épülõ egyes földhivatalok eljárási cselekményei nem jogszabályszerûek, azok több hatályos jogszabály rendelkezéseivel ellentétesek, ezért több alkotmányos joggal összefüggésben is visszásságot okoznak. A biztos tájékoztatást kért a földmûvelésügyi és vidékfejlesztési minisztertõl, aki válaszában közölte, hogy a kifogásolt szabályzat felülvizsgálata folyamatban van, azt miniszteri rendelet mellékleteként, 2006. I. negyedévében tervezik kiadni (OBH 1959/2005.).

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes